Ministru kabineta rīkojuma projekta

**„Par valsts nekustamā īpašuma Rīgas ielā 211B, Jēkabpilī, nodošanu Jēkabpils pilsētas pašvaldības īpašumā”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekta mērķis ir atbilstoši Publiskas personas mantas atsavināšanas likumā ietvertajam regulējumam nodot bez atlīdzības Jēkabpils pilsētas pašvaldības īpašumā valsts nekustamo īpašumu Rīgas ielā 211B, Jēkabpilī, lai saskaņā ar likuma "Par pašvaldībām" 15. panta pirmo daļu to izmantotu pašvaldības autonomo funkciju īstenošanai.Projekts stāsies spēkā tā parakstīšanas brīdī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Atsavināšanas likums) 42. panta pirmā daļa, 43.pants un likuma “Par pašvaldībām” 15.panta pirmās daļas 2.punkts.Jēkabpils pilsētas pašvaldības 17.02.2020. vēstule Nr.4.4.12/20/94 „Par nekustamajiem īpašumiem Rīgas ielā 211B un Viestura ielā 44, Jēkabpilī”.Jēkabpils pilsētas domes 2020.gada 13.februāra lēmums Nr.89 “Par nekustamā īpašuma pārņemšanu īpašumā bez atlīdzības” (Prot.Nr.4, 35.§). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Zemgales rajona tiesas 2018.gada 28.novembra spriedumu lietā Nr.C73418618 un Ministru kabineta 2013.gada 26.novembra noteikumu Nr.1354 “Kārtība, kādā veicama valstij piekritīgās mantas uzskaite, novērtēšana, realizācija, nodošana bez maksas, iznīcināšana un realizācijas ieņēmumu ieskaitīšana valsts budžetā” 32.3.apakšpunktu, nekustamais īpašums (nekustamā īpašuma kadastra Nr.5601 001 3070) Rīgas ielā 211B, Jēkabpilī, ar Valsts ieņēmumu dienesta 2019.gada 27.septembrī apstiprināto Valstij piekritīgā nekustamā īpašuma nodošanas un pieņemšanas aktu Nr.001602, nodots valsts īpašumā Finanšu ministrijas valdījumā un grāmatvedības uzskaitē un valsts akciju sabiedrības “Valsts nekustamie īpašumi” (turpmāk – VNĪ) pārvaldīšanā.VNĪ lietvedībā iereģistrēta Jēkabpils pilsētas pašvaldības (turpmāk arī – Pašvaldība) 15.11.2019 vēstule Nr.5.2.12/19/826 “Par nekustamiem īpašumiem” (turpmāk- vēstule), ar kuru Pašvaldība lūdz kompensēt tās ieguldītos līdzekļus par valstij Finanšu ministrijas personā piederošo būvju, tostarp, būves Rīgas ielā 211B, Jēkabpilī, nojaukšanu atbilstoši Jēkabpils pilsētas domes 2018.gada 22.novembra lēmumam Nr.498 “Par būves demontāžu”, vai gadījumā, ja valstij Finanšu ministrijas personā nav iespējas pašvaldībai segt būvju demontāžas izdevumus pilnā apjomā, Pašvaldība lūdz nodot tai minēto nekustamo īpašumu Pašvaldības īpašumā bez atlīdzības. Saskaņā ar vēstulē sniegto informāciju un pievienotajiem dokumentiem izdevumi par būves Rīgas ielā 211B, Jēkabpilī, demontāžu sastāda 26652,70 *euro* (ar PVN 21%). Nekustamo īpašumu Rīgas ielā 211B, Jēkabpilī, Pašvaldība lūdz nodot īpašumā bez atlīdzības saskaņā ar Atsavināšanas likuma 42. pantu, likuma “Par pašvaldībām” 15.panta pirmās daļas 2.punktā minētās autonomās funkcijas veikšanai - gādāt par savas administratīvās teritorijas labiekārtošanu - parka, skvēra vai zaļās zonas ierīkošanai un uzturēšanai.Pašvaldība vēstulē norādījusi, ka vairāku gadu garumā nekustamā īpašuma Rīgas ielā 211B, Jēkabpilī, sastāvā ietilpstošās būves – skolas stāvoklis neatbilda Būvniecības likuma 9.panta otrajā daļā noteiktajām būtiskajām prasībām attiecībā uz būvju lietošanas drošību, mehānisko stiprību un stabilitāti. Būve bija nonākusi tādā tehniskā stāvoklī, ka bija kļuvusi bīstama, tā radīja sabiedriskās drošības un kārtības apdraudējumu un veicināja Jēkabpils pilsētvides degradāciju. Ievērojot minēto, ar Jēkabpils pilsētas domes 2018.gada 22.novembra lēmumu Nr.498 “Par būves demontāžu” tika nolemts nojaukt būvi (būves kadastra apzīmējums 5601 001 3070 001) Rīgas ielā 211B, Jēkabpilī, tādā apjomā, lai neradītu bīstamību. Atbilstoši vēstulē norādītajai informācijai Ministru kabineta 2014.gada 19.augusta noteikumu Nr.500 “Vispārējie būvnoteikumi” 158.1.apakšpunktā noteikts, ka būve ir jāsakārto, jāveic tās konservācija vai jānojauc (atkarībā no konkrētiem apstākļiem), ja tās stāvoklis neatbilst Būvniecības likuma 9.panta otrajā daļā noteiktajām būtiskajām prasībām attiecībā uz būves lietošanas drošību, mehānisko stiprību un stabilitāti.Atbilstoši Būvniecības likuma 7.panta pirmās daļas 2.punktam pašvaldības kompetencē ir izskatīt jautājumus par pilnīgi vai daļēji sagruvušu, bīstamu vai ainavu bojājošu būvju sakārtošanu vai nojaukšanu. Tāpat atbilstoši likuma “Par pašvaldībām” 7.panta otrajā daļā un 15.panta pirmās daļas 14.punktā noteiktajam, būvniecības procesa tiesiskuma nodrošināšana pašvaldības administratīvajā teritorijā ir pašvaldības autonomā funkcija, tā šajā jomā darbojas patstāvīgi un pati par to ir atbildīga. Civillikuma 1084.panta trešajā daļā noteikts, ka gadījumos, ja būves īpašnieks vai valdītājs, pretēji varas apdraudējumam, nenovērš draudošās briesmas, tad attiecīgajai iestādei, raugoties pēc apstākļiem, būve jāsaved kārtībā vai arī pavisam jānojauc uz īpašnieka rēķina.Saskaņā ar Jēkabpils pilsētas būvvaldes 2019.gada 6.novembra Izziņu par būves neesību Nr. BIS-BV-23.1-2019-1527(24-10.06) nekustamais īpašums Rīgas ielā 211B, Jēkabpilī (nekustamā īpašuma kadastra numurs 5601 001 3070) pēc būves (būves kadastra apzīmējums 5601 001 3018 001) nojaukšanas sastāv no zemes vienības ar kadastra apzīmējumu 5601 001 3070.Ievērojot minēto, 12.12.2019. pieņemts VNĪ Īpašumu izvērtēšanas komisijas lēmums (Prot. Nr. IZKP 19/53, 2.1.apakšpunkts) konceptuāli atbalstīt nekustamā īpašuma (kadastra Nr.5601 001 3070) Rīgas ielā 211B, Jēkabpilī, nodošanu bez atlīdzības Jēkabpils pilsētas pašvaldības īpašumā pašvaldības lēmumā noteiktas pašvaldības autonomās funkcijas īstenošanai un divu mēnešu laikā pēc attiecīga pašvaldības lēmuma saņemšanas noteiktā kārtībā sagatavot un virzīt izskatīšanai attiecīgu Ministru kabineta rīkojuma projektu.Īpašuma tiesības uz **nekustamo īpašumu** (nekustamā īpašuma kadastra Nr.5601 001 3070) **Rīgas ielā 211B, Jēkabpilī,** nostiprinātas Jēkabpils pilsētas zemesgrāmatas nodalījumā Nr.100000146049 uz Latvijas valsts vārda Finanšu ministrijas personā, lēmuma datums: 03.02.2020. Saskaņā ar zemesgrāmatas ierakstiem nekustamais īpašums Rīgas ielā 211B, Jēkabpilī, sastāv no zemes vienības (zemes vienības kadastra apzīmējums 5601 001 3070) 5493 m2 platībā (būve (būves kadastra apzīmējums 5601 001 3018 001) dzēsta no zemesgrāmatas ar 06.05.2020. tiesneša lēmumu).Atbilstoši Nekustamā īpašuma valsts kadastra informācijas sistēmas datiem (turpmāk – NĪVKIS) zemes vienības lietošanas mērķis: 0501 – dabas pamatnes, parki, zaļās zonas un citas rekreācijas nozīmes objektu teritorijas, ja tajās atļautā saimnieciskā darbība nav pieskaitāma pie kāda cita klasifikācijā norādīta lietošanas mērķa, 0,5493 ha platībā. Zemes vienības platības sadalījums pa lietošanas veidiem: zemes zem ēkām platība, 0,5493 ha platībā. Nekustamajam īpašumam NĪVKIS reģistrēts apgrūtinājums: dabiskas ūdensteces vides un dabas resursu aizsardzības aizsargjoslas teritorija pilsētās un ciemos, 0,5397 ha. Saskaņā ar NĪVKIS datiem nekustamā īpašuma kadastrālā vērtība uz 2020.gada 1.janvāri: 769 *euro*. VNĪ lietvedībā iereģistrēta Pašvaldības 17.02.2020. vēstule Nr.4.4.12/20/94 „Par nekustamajiem īpašumiem Rīgas ielā 211B un Viestura ielā 44, Jēkabpilī”, ar kuru pašvaldība lūdz virzīt Ministru kabineta rīkojuma projektu par nekustamā īpašuma Rīgas ielā 211B, Jēkabpilī, nodošanu Pašvaldības īpašumā bez atlīdzības un pievienots pašvaldības lēmums. Saskaņā ar 2020.gada 13.februārī pieņemto Jēkabpils pilsētas domes lēmumu Nr.89 (Prot.Nr.4, 35. §) “Par nekustamā īpašuma pārņemšanu īpašumā bez atlīdzības” nolemts pārņemt Pašvaldības īpašumā bez atlīdzības valstij Finanšu ministrijas personā piekrītošo nekustamo īpašumu Rīgas ielā 211B, Jēkabpilī (kadastra Nr.5601 001 3070), visā tā sastāvā, likuma “Par pašvaldībām” 15.panta pirmās daļas 2.punktā minētās autonomās funkcijas veikšanai- pašvaldības administratīvās teritorijas labiekārtošanai- parka, skvēra vai zaļās zonas ierīkošanai un uzturēšanai. Ar 03.04.2020. vēstuli Nr. 4.4.12/20/205 Pašvaldība informējusi, ka saskaņā ar Jēkabpils pilsētas domes 2010.gada 4.martā pieņemtajiem saistošiem noteikumiem Nr.6 “Jēkabpils pilsētas teritorijas plānojums ar grozījumiem 2007.-2019.gadam” zemes vienība ar kadastra Nr. 5601 001 3070, Rīgas ielā 211B, Jēkabpilī, atrodas jauktas dzīvojamās un darījumu iestāžu apbūves teritorijā (J), kur viena no atļautajām izmantošanām ir apstādījumi. Ņemot vērā, ka šī teritorija ir Donaviņas upes krasta teritorija ar stāvu reljefu un esošiem apstādījumiem (koki, krūmi), teritoriju turpmāk paredzēts izmantot atbilstoši atļautai izmantošanai – apstādījumu ierīkošanai un apkopšanai, sākotnēji veicot tikai tur esošo koku un krūmu sakopšanu, teritoriju neizmantojot saimnieciskās darbības veikšanai.Ievērojot minēto, tā kā nekustamo īpašumu Pašvaldība neplāno izmantot saimnieciskā darbībā, nekustamā īpašuma nodošana Pašvaldībai nekvalificējas kā atbalsts komercdarbībai.Saskaņā ar likuma “Par pašvaldībām 15.panta pirmās daļas 2.punktu pašvaldības autonomā funkcija ir gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana; atkritumu savākšanas un izvešanas kontrole; pretplūdu pasākumi; kapsētu un beigto dzīvnieku apbedīšanas vietu izveidošana un uzturēšana).Ņemot vērā minēto, sagatavotais Ministru kabineta rīkojuma projekts paredz atļaut Finanšu ministrijai nodot bez atlīdzības Pašvaldības īpašumā valsts nekustamo īpašumu (nekustamā īpašuma kadastra numurs 5601 001 3070) – zemes vienību (zemes vienības kadastra apzīmējums 5601 001 3070) 5493 m2 platībā – Rīgas ielā 211B, Jēkabpilī, likuma „Par pašvaldībām” 15.panta pirmajā daļā noteikto pašvaldības autonomo funkciju īstenošanai. Rīkojuma projekta izstrādes, saskaņošanas un pieņemšanas procesā personu datu apstrādes mērķis ir nodrošināt institūcijas, kas veic rīkojuma projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kanceleju un Ministru kabineta locekļus ar vispusīgu un pilnīgu informāciju Atsavināšanas likuma 42.panta pirmajā daļā noteiktā Ministru kabineta lēmuma pieņemšanai. Paskaidrojošie dokumenti, kuri satur personas datus, tiek nodoti šauram subjektu lokam - institūcijām, kas veic rīkojuma projekta un tā sākotnējās ietekmes novērtējuma ziņojuma (anotācijas) izvērtēšanu, Valsts kancelejai un Ministru kabineta locekļiem.Rīkojuma projekts attiecas uz publiskās pārvaldes politikas jomu. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija, VNĪ, Jēkabpils pilsētas pašvaldība |
| 4. | Cita informācija | Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas manta” 12.punktā noteikto, ja valsts nekustamais īpašums nav nepieciešams tā valdītājam, jautājumu par nekustamā īpašuma iespējamo nepieciešamību citai valsts iestādei, valsts kapitālsabiedrībai vai atvasinātas publiskas personas vai to iestādes funkciju nodrošināšanai, noskaidro, izsludinot Valsts sekretāru sanāksmē attiecīgu Ministru kabineta rīkojuma projektu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jēkabpils pilsētas pašvaldības iedzīvotāji.  |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekts tautsaimniecību kā valsts saimniecības nozari neietekmē un administratīvo slogu nerada. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020.gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets |  0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 |  0 |
| 2. Budžeta izdevumi | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 2.1. valsts pamatbudžets |  0 | 0 | 0 | 0 | 0 | 0 |  0 |
| 2.2. valsts speciālais budžets |  0 | 0 | 0 | 0 | 0 | 0 | 0 |
| 2.3. pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 3.Finansiālā ietekme | Nav precīzi aprēķināms |
| 3.1.valsts pamatbudžets | 0 | 0 | 0 | 0 | 0 | 0 | 0 |
| 3.2.speciālais budžets |  0 | 0 | 0 | 0 | 0 | 0 | 0 |
| 3.3. pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 4.Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 0 | X |  0 | 0  |
| 5.Precizēta finansiālā ietekme | X | Nav precīzi aprēķināms | X | Nav precīzi aprēķināms | X | Nav precīzi aprēķināms | Nav precīzi aprēķināms |
| 5.1.valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3.pašvaldību budžets | Nav precīzi aprēķināms | Nav precīzi aprēķināms | Nav precīzi aprēķināms | Nav precīzi aprēķināms |
| 6.Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) |  Projekts šo jomu neskar. |
| 6.1.detalizēts ieņēmumu aprēķins |
| 6.2.detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8.Cita informācija | Rīkojuma projekts neskar valsts budžetu. Jēkabpils pilsētas pašvaldībai radīsies izdevumi, reģistrējot nekustamo īpašumu uz sava vārda, kā arī ar nekustamā īpašuma uzturēšanu saistītie izdevumi. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 5.punktam sabiedrības līdzdalības kārtība ir piemērojama tiesību aktu projektu izstrādē, kas būtiski maina esošo regulējumu vai paredz ieviest jaunas politiskās iniciatīvas. Ņemot vērā, ka rīkojuma projekts neatbilst minētajiem kritērijiem, sabiedrības līdzdalības kārtība rīkojuma projekta izstrādē netiek piemērota. Rīkojuma projekts un tā anotācija pēc tā izsludināšanas Valsts sekretāru sanāksmē būs publiski pieejami Ministru kabineta mājas lapā – sadaļā Tiesību aktu projekti un Finanšu ministrijas mājas lapā – sadaļā Sabiedrības līdzdalība/Tiesību aktu projekti. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu ministrija, VNĪ, Jēkabpils pilsētas pašvaldība. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Finanšu ministrs J. Reirs

Rozenberga 67024608

Liga.Rozenberga@vni.lv